****

**OBČINA KIDRIČEVO**

Občinski svet

Kopališka ul. 14

2325 Kidričevo

Štev. 032-1/2018

Dne 1.12.2021

Odgovori na vprašanja in pobude, podane na 21. redni seji občinskega sveta Občine Kidričevo

**Gospod Anton Frangež** je opozoril, da bi morali urediti bankine.

**Odgovor:** Z zunanjimi izvajalci urejamo bankine 2x na leto. Za manjše zadeve je najbolje sporočiti podjetju Vzdrževanje in gradnje, da sproti sanirajo manjši del.

Zanima ga kako je z ureditvijo pomoči družini na domu. Občan ga namreč sprašuje, kako urediti pomoč družini na domu za starejše, ki bi potrebovali pomoč na domu. Prav tako ga zanima kakšna je cena in kolikšen % plačajo uporabniki.

**Odgovor:**

Občinski svet Občine Kidričevo, je v na 11. redni seji, dne 28.5.2020 podal soglasje k ceni programa izvajanja pomoči družini na domu, in sicer izvajalcu, to je Center za socialno delo Sp. Podravje. Člani občinskega svet, bi torej morali vedeti za ceno programa pomoči družini na domu in višino oprostitve.

Cena storitev pomoči družini na domu tako znaša:

- ob **delavnikih 19,82 EUR** na uro;

- v **nedeljo 24,37 EUR** na uro;

- na **praznik 25,51 EUR** na uro;

Cena storitve za **uporabnika socialne oskrbe** na domu znaša;

-ob **delavnikih 9,91** **EUR** na efektivno uro;

-v **nedeljo** **12,185** EUR na efektivno uro;

-na **praznik** **12,755** EUR na efektivno uro.

Občan si uredi storitev pomoči družini na domu pri izvajalcu storitev, to je Centru za socialno delo Sp. Podravje v Ptuju.

Opozoril je tudi, da v predlogu odloka za NUSZ, katerega smo danes uporabljali, ne piše, da je oprostitev za kmetijsko dejavnost do 500 m2 kmetijskega objekta.

**Odgovor:** Takšne oprostitve so nezakonite.

**Gospod Anton Medved** je opozoril, da se je v Pongrcah podrti kozolec. Prav tako je opozoril, da v Stražgonjcah ko se vključuješ na cesto, na strani občine Rače Fram trava ni pokošena.

**Gospod Milan Fideršek** je predlagal, da se kozolci »oglasne table« naj odstranijo saj so v zelo slabem stanju in postavijo nove oglasne table.

**Gospod Anton Frangež** je glede kozolcev opomnil, da smo se dogovorili, da se bo naredila celostna podobo teh oglasnih tabel. To bi morali urediti vsaj do volitev.

**Odgovor:** Pristopili smo k nabavi in postavitvi nadomestnih aluminijastih stojal. Podobna je že nameščena v Pleterjah.

Občinska uprava